./data/phi0474/phi017/phi0474.phi017.perseus-lat2.xml
M. Tullius Cicero
Aquilium patres					nostri multis avaritiae criminibus testimoniisque convictum, quia cum fugitivis					fortiter bellum gesserat, iudicio liberaverunt  consul ego nuper					defendi C  Pisonem; qui, quia consul fortis constansque fuerat, incolumis est					rei publicae conservatus  defendi item consul L  Murenam, consulem					designatum  nemo illorum iudicum clarissimis viris accusantibus					audiendum sibi de ambitu putavit, cum bellum iam gerente Catilina omnes me					auctore duos consules Kalendis Ianuariis scirent esse oportere 						innocens et bonus vir et omnibus rebus ornatus bis hoc anno me					defendente absolutus est, A  Thermus  quanta rei publicae causa					laetitia populi Romani, quanta gratulatio consecuta est! semper					graves et sapientes iudices in rebus iudicandis quid utilitas civitatis, quid					communis salus, quid rei publicae tempora poscerent, cogitaverunt